NETBAY ควัก 4 ลบ. กินรวบ “ฟินเน็ต เวนเจอร์ส” แทนร่วมทุน หวังเพิ่มมูลค่า-หนุนกำไรโต
NETBAY ควัก 4 ลบ. กินรวบ "ฟินเน็ต เวนเจอร์ส" แทนร่วมทุน หวังเพิ่มมูลค่า-หนุนกำไรโต
NETBAY ควัก 4 ลบ. กินรวบ "ฟินเน็ต เวนเจอร์ส" แทนร่วมทุน หวังเพิ่มมูลค่า-หนุนกำไรโต
15 มี.ค. 2564

บริษัท เน็ตเบย์ จำกัด (มหาชน) หรือ NETBAY ระบุว่า ที่ประชุมคณะกรรมการบริษัท เมื่อวันที่ 15 มีนาคม 2564 ได้มีมติ อนุมัติยกเลิกสัญญาการจัดตั้งบริษัทร่วมทุนกับ บจ. ฟินโนเวท โดยให้การยกเลิกสัญญามีผลในวันที่ 15 มีนาคม 2564 และอนุมัติการเข้าซื้อหุ้นบจ.ฟินเน็ต เวนเจอร์ส จากการเสนอขายหุ้นของ บจ. ฟินโนเวท จำนวน 599,998 หุ้น ในราคามูลค่าตามบัญชีหุ้นละ 6.70 บาท รวมเงินค่าหุ้นที่ต้องชำระทั้งสิ้น 4,019,986.60 บาท รวมทั้งเข้าทำข้อตกลงการซื้อขายหุ้นกับบจ. ฟินโนเวท
ทั้งนี้การทำธุรกรรมซื้อขายหุ้นและชำระราคาหุ้น ให้แล้วเสร็จภายในวันที่ 31 มีนาคม 2564 ภายหลังจากการเข้าซื้อหุ้นบจ.ฟินเน็ต เวนเจอร์ส จากบจ.ฟินโนเวท ทำให้บริษัทมีอำนาจควบคุมการบริหารทั้งหมด โดยมีสัดส่วนการถือหุ้นในอัตราร้อยละ 99.99 ของจำนวนหุ้นทั้งหมด
สำหรับประโยชน์ที่คาดว่าจะเกิดขึ้นกับบริษัทจากการเข้าลงทุนซื้อหุ้นในบจ.ฟินเน็ต เวนเจอร์ส ถือว่าเป็นการขยายโอกาสที่สามารถเพิ่มมูลค่าและผลกำไรให้แก่บริษัทได้ในอนาคต
